Abakubirizza okufissangawo obudde buli lunaku bayigirize abaana baabwe Oluganda ate nabo okulwogeranga enkakera abaana basobole okubayigirako.
Bino yabyogedde aggulawo Ekisaakaate ekiyindira ku High Performance Centre University Of Pretoria e South Africa ku Lwomukaaga akawungeezi.
" Abanoonyereza ku nnimi balaga nti ennimi enzaliranwa nnyingi ziri mu kaseera kazibu nga zolekedde okusaanawo bwewatabeerawo kikolebwa. Tetwagala Oluganda lubeere olumu kuzzo," Nnaabagereka bwe yategeezezza.
Ekisaakaate kini kitambulira wansi w'Omulamwa "Tusosowaze Obuntubulamu" nga kyakukomekerezebwa ku Lwokubiri April 4,2017.
Nnaabagereka yawerekeddwako eyaliko minisita w'ebyensimbi mu ggwanga, Maria Nabasirye Kiwanuka nga yayanirizibwa Abaami ba Kabaka mu ggwanga lino abaakulembeddwamu Dr. Dunstan Lumu.
Omukolo guno gwetabiddwako Thandikile Ndlovu ng'ono ye mukyala wa Kabaka w'e Zulu.
Abamu ku baavujjiridde ekisaakaate kino be ba South African Airways nga bawaddeyo tikiti z'ennyonyi nnya okutambuza Abagunjuzi mu Kisaakaate.
lug_Latn lug_Latn lug_Latn lug_Latn lug_Latn lug_Latn lug_Latn